Dôvodová správa

1. Všeobecná časť

Predkladá sa návrh zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) ako iniciatívny materiál.

Cieľom predkladaného návrhu zákona je zavedenie zmien do systému záchrannej zdravotnej služby, ktoré ju stabilizujú a zároveň zabezpečia jej dostupnosť a efektivitu. Všetky opatrenia majú za cieľ byť rozpočtovo neutrálne, respektíve, negenerujú dodatočné náklady nad rámec prirodzeného rastu z dôvodu inflácie a nárastu nákladov vyplývajúcich z platnej legislatívy ako napríklad platový automat.

Systém záchrannej zdravotnej služby na Slovensku zohráva kľúčovú úlohu pri poskytovaní neodkladnej zdravotnej starostlivosti. Tento systém, ktorý zahŕňa operačné stredisko záchrannej zdravotnej služby, záchrannú zdravotnú službu a urgentné príjmy nemocníc, je postavený na princípe dostupnosti a efektivity, aby mohol rýchlo a účinne zasahovať v situáciách, kde ide o záchranu života a zdravia. Avšak v posledných rokoch je tento systém pod neustále narastajúcim tlakom, ktorý spôsobuje jeho neudržateľnosť.

Hlavným dôvodom tohto stavu je neustále rastúci dopyt po záchrannej zdravotnej službe. Príčiny tohto nárastu sú rôznorodé a zahŕňajú starnutie populácie, nárast chronických ochorení, ale aj zhoršujúcu sa dostupnosť primárnej zdravotnej starostlivosti, ktorá spôsobuje, že mnohí pacienti vyhľadávajú pomoc priamo cez tiesňové linky. To vedie k preťaženiu operačného strediska záchrannej zdravotnej služby aj samotných posádok ambulancií záchrannej zdravotnej služby, ktoré sú nútené riešiť nielen skutočne kritické stavy, ale aj prípady, ktoré by inak mohli a mali byť riešené v ambulantnej sfére.

K tomuto problému sa pridávajú aj obmedzené zdroje, či už finančné, personálne alebo materiálne. S rastúcim dopytom nie je systém schopný zabezpečiť a financovať adekvátne množstvo ambulancií, zdravotníckeho personálu ani modernizáciu technického vybavenia. Nedostatok zdravotníkov vedie k preťaženiu existujúceho personálu, čo znižuje kvalitu poskytovanej starostlivosti a znižuje dostupnosť. Extrémne nízky záujem o špecializačné štúdium urgentnej medicíny a kritická situácia v zabezpečení lekárov v lekárskych ambulanciách vyžadujú okamžité kroky, bez ktorých hrozí neschopnosť poskytovateľov postaviť služby v niektorých regiónoch. Navyše, finančné zdroje, ktoré sú určené na fungovanie systému, sú často nedostatočné a nezodpovedajú skutočným potrebám rastúceho dopytu.

Súčasný stav jasne naznačuje, že bez zásadných zmien v záchrannej zdravotnej službe sa systém stane dlhodobo neudržateľným. To ohrozuje nielen efektivitu zásahov, ale aj životy pacientov, ktorí sa na tento systém spoliehajú. Pretrvávajúce problémy si vyžadujú okamžitú pozornosť a zavedenie opatrení, ktoré by zabezpečili stabilitu a udržateľnosť systému v budúcnosti.

Cieľom predkladaného návrhu zákona je zavedenie zmien do systému záchrannej zdravotnej služby, ktoré ju stabilizujú a zároveň zabezpečia jej dostupnosť a efektivitu. Všetky opatrenia majú za cieľ byť rozpočtovo neutrálne, respektíve, negenerujú dodatočné náklady nad rámec prirodzeného rastu z dôvodu inflácie a nárastu nákladov vyplývajúcich z platnej legislatívy ako napríklad platový automat.

**Linka 116117**

Linka pomoci je určená na odľahčenie linky tiesňového volania 155 (ďalej len „LTV155“), ktorá často čelí preťaženiu v dôsledku vysokého počtu volaní. Takmer 20% udalostí spracovaných na LTV155 je klasifikovaných ako odkladné, a teda nevyžadujú si výjazd záchrannej zdravotnej služby. Táto nová linka bude slúžiť na riešenie menej naliehavých zdravotných problémov, ktoré nevyžadujú okamžitý zásah záchrannej služby, napríklad konzultácie zdravotného stavu, odporúčania na vhodné zdravotnícke zariadenie alebo na organizáciu plánovaných medziklinických transportov. Cieľom je efektívnejšie riadenie zdrojov záchrannej zdravotnej služby, aby sa ambulancie a ich personál mohli sústrediť na kritické prípady, čím sa zlepší dostupnosť a kvalita neodkladnej zdravotnej starostlivosti pre tých, ktorí ju skutočne potrebujú. Táto linka bude prevádzkovaná operačným strediskom záchrannej zdravotnej služby aby sa zabezpečila efektivita využitia zdrojov. Toto opatrenie je naviazané na nové indikačné kritériá OS ZZS, ktoré presnejšie a efektívnejšie alokujú posádky ZZS.

**Nové typy ambulancií záchrannej zdravotnej služby**

Nové typy ambulancií záchrannej zdravotnej služby na Slovensku prinášajú inovatívne riešenia na zlepšenie efektivity a dostupnosti zdravotnej starostlivosti. Jedným z týchto typov je hybridná forma ambulancie záchrannej zdravotnej služby RLZP, ktorej cieľom je, aby fungovala tak, že posádka s lekárom (RLP) funguje počas dennej služby, kým v nočných hodinách je aktivovaná posádka rýchlej zdravotnej pomoci bez lekára. Tento prístup umožňuje efektívnejšie využitie lekárov, ktorých je v zdravotníctve nedostatok.

Ďalším významným krokom je zavedenie ambulancie záchrannej zdravotnej služby RZP, členom posádky ktorej bude zdravotnícky záchranár špecialista, ktorý má rozšírené kompetencie. Tento model umožňuje zdravotníckym záchranárom vykonávať pokročilé zdravotnícke úkony, ktoré boli predtým v kompetencii len lekárov. Tým sa zvyšuje efektivita a rýchlosť poskytovania starostlivosti, čo môže byť rozhodujúce pri záchrane životov najmä v odľahlejších oblastiach, ktoré sú vzdialené od najbližšej lekárskej posádky. Zároveň jednoznačná identifikácia takýchto posádok rozšíri možnosti OS ZZS a napraví súčasný stav, v ktorom neexistuje vedomosť o tom, v ktorej posádke títo zdravotnícki záchranári špecialisti aktuálne sú dostupní.

Okrem toho sa zavádza aj ambulancia špecializovanej prepravy, ktorá je určená na plánované menej náročné medziklinické transporty a vybrané primárne výjazdy. Tento typ prepravy odľahčuje lekárov a zdravotníckych záchranárov od menej naliehavých úloh, čím umožňuje ich lepšie využitie na riešenie akútnych prípadov. Spolu tieto inovácie predstavujú krok vpred k efektívnejšej a udržateľnejšej záchrannej zdravotnej službe.

Zavádza sa aj ambulancia s vybavením detskej mobilnej intenzívnej jednotky. Kriticky choré deti v súčasnosti transportujú štandardné posádky záchrannej zdravotnej služby, ktoré však nemajú vyškolený pediatrický personál a pacienti tak nemusia dostať adekvátnu zdravotnú starostlivosť. Prevádzkovateľmi týchto ambulancií budú koncové detské ústavné zdravotnícke zariadenia, ktoré tieto typy transportov budú realizovať plne vo vlastnej réžii bez medzičlánku v podobe OS ZZS.

Posledným novým typom ambulancie, ktorý sa zavádza touto novelou, je ambulancia asistenčnej zdravotnej služby, ktorá bude primárne určená na repatriačné a iné transporty mimo systém verejného zdravotného poistenia a na zabezpečenie zdravotnej starostlivosti v špecifických situáciách, ako sú veľké priemyselné závody, spoločenské, kultúrne a športové podujatia. Vzhľadom na vysokú koncentráciu osôb alebo vysoké riziko vzniku mimoriadnej udalosti je žiadúce dať ich prevádzkovateľom alebo organizátorom možnosť zabezpečiť primeranú úroveň zdravotníckej pomoci v režime obdobnom ako je záchranná zdravotná služba, čo v súčasnosti zákon nedovoľoval a viedlo to k poskytovaniu zdravotnej starostlivosti bez príslušného povolenia alebo k neprimeranému vyťažovaniu systému záchrannej zdravotnej služby. Výhľadovo by tento typ ambulancie mohol prevziať aj medziklinické transporty, ktoré nevyžadujú poskytovanie neodkladnej zdravotnej starostlivosti počas transportu. Takýto systém by optimalizoval využitie zdrojov, znížil tlak na ZZS a zabezpečil adekvátnu zdravotnú starostlivosť pre menej akútne prípady a zabezpečil by bezpečnejšiu prevádzku či organizáciu takýchto prevádzok a udalostí.

**Tvorba siete ZZS**

Nový spôsob tvorby siete záchrannej zdravotnej služby na Slovensku využíva matematické optimalizačné a simulačné modely, ktoré sú založené na analýze historických dát o výjazdoch. Tento prístup umožňuje efektívnejšie rozmiestnenie ambulancií a staníc ZZS na základe skutočnej potreby a frekvencie zásahov v rôznych oblastiach.

Matematické modely analyzujú historické dáta, ako sú časy odozvy, počet a typ výjazdov či geografické rozloženie volaní. Následne tieto modely navrhujú optimálne rozmiestnenie posádok a zdrojov tak, aby bol minimalizovaný čas odozvy a maximalizovaná dostupnosť neodkladnej zdravotnej starostlivosti. Simulačné modely umožňujú testovanie rôznych scenárov a predikciu ich dopadu na reálnu prevádzku, čím poskytujú cenné informácie pre rozhodovanie.

Tento nový spôsob plánovania siete ZZS je krok smerom k zlepšeniu kvality a dostupnosti neodkladnej zdravotnej starostlivosti. Umožňuje pružnejšie reagovať na meniace sa potreby populácie, čo vedie k efektívnejšiemu využívaniu zdrojov a zvyšuje šance na záchranu života a zdravia v kritických situáciách.

**Prevádzkový čas ambulancií ZZS**

Súčasná právna úprava pozná len nepretržitý prevádzkový čas ambulancií ZZS čo znamená menej efektívne využitie zdrojov.

Rozšírenie právomocí regulátora v oblasti ZZS prináša dôležité zmeny, ktoré môžu výrazne zlepšiť dostupnosť a efektivitu tejto služby. Jednou z kľúčových noviniek je možnosť regulátora definovať prevádzkový čas ambulancií ZZS. Tento krok umožní lepšie prispôsobiť prevádzkové hodiny reálnym potrebám jednotlivých regiónov, čím sa zabezpečí, že záchranné služby budú k dispozícii tam a vtedy, kde a kedy sú najviac potrebné. Táto právomoc chýba najmä pri posádkach určených na medziklinické plánované transporty, ktoré sú realizované prevažne počas štandardnej pracovnej doby v pracovných dňoch.

Ďalšou dôležitou zmenou je presnejšie definovanie sídla staníc ZZS v krajských mestách. Doteraz sa často stávalo, že stanice boli koncentrované na jednom mieste, čo znižovalo dostupnosť ambulancií pre rôzne časti mesta a okolité obce. Presnejšie pravidlá pre umiestňovanie staníc majú zabezpečiť rovnomernejšie rozmiestnenie, čím sa skráti čas odozvy a zlepší sa celková efektivita systému.

**Kľúčové ukazovatele**

Navrhované kľúčové ukazovatele kvality ZZS predstavujú dôležitý nástroj na zlepšenie efektivity a spoľahlivosti poskytovanej starostlivosti. Tieto ukazovatele budú zahŕňať rôzne aspekty výkonu ZZS, ako sú napríklad priemerné časy odozvy na tiesňové volania, úspešnosť resuscitácií, presnosť diagnostiky, spokojnosť pacientov, či počet opakovaných výjazdov k rovnakému pacientovi.

Hodnotenie týchto ukazovateľov bude vykonávané nezávislou komisiou, ktorá bude zložená z odborníkov Ministerstva zdravotníctva, zástupcov zdravotných poisťovní a Úradu pre dohľad nad zdravotnou starostlivosťou. Táto komisia bude pravidelne vyhodnocovať výkon ZZS na základe objektívnych dát, čo umožní identifikovať oblasti na zlepšenie a prijímať účinné opatrenia na zvýšenie kvality poskytovanej starostlivosti. Týmto spôsobom sa zabezpečí, že ZZS bude stále poskytovať vysoký štandard starostlivosti. Návrh zároveň určuje povinnosť OS ZZS poskytovať údaje nevyhnutné pre vyhodnocovanie fungovania systému ZZS. V prípade, že poskytovateľ nenapĺňa očakávania stanovené v ukazovateľoch je regulátor oprávnený sankcionovať ho a následne túto skutočnosť zohľadniť pri ďalšom výberovom konaní.

**Psychologická príprava**

Navrhované zmeny takisto upravujú nutnosť previerky psychickej spôsobilosti operátorov. Práca operátora linky tiesňového volania 155 je mimoriadne psychicky náročná, vyžaduje rýchle rozhodovanie, vysokú mieru odolnosti voči stresu a schopnosť zvládať kritické situácie. Preto je dôležité, aby operátori prešli dôkladnou odbornou prípravou aj v tejto téme, čo im pomôže nadobudnúť a udržiavať potrebné psychické predpoklady na zvládnutie náročných úloh, ako sú spracovanie tiesňových volaní, koordinácia záchranných operácií a komunikácia s ľuďmi v krízových situáciách.

**Neskorší výjazd ambulancie**

Operačné stredisko bude mať možnosť určiť neskorší výjazd ambulancie záchrannej zdravotnej služby v prípadoch, keď okamžitý zásah nie je nevyhnutný. Táto funkcia bude využívaná najmä pri medziklinických transportoch a iných plánovaných transportoch pacientov.

Systém umožní dispečerom priradiť prioritu a časové okno pre každý výjazd. Naliehavé prípady ale budú mať najvyššiu prioritu s okamžitým výjazdom. Pre menej urgentné situácie by dispečeri mohli naplánovať výjazd na konkrétny čas alebo v rámci určeného časového intervalu. Tento prístup by optimalizoval využitie zdrojov, znížil zbytočné náklady a umožnil efektívnejšie plánovanie trás. Zároveň by zabezpečil, že urgentné prípady dostanú vždy okamžitú pozornosť, zatiaľ čo menej naliehavé transporty budú vykonané v primeranom čase. Súčasná práva úprava toto neumožňuje.

Materiál obsahuje aj návrhy, ktoré odstraňujú existujúce legislatívne nedostatky. Nemajú priamy vplyv na efektivitu alebo udržateľnosť, ale je nutné ich zosúladenie.

**Využívanie technológií**

Navrhované legislatívne zmeny týkajúce sa používania technológií poskytnutých OS ZZS sú zamerané na zlepšenie kvality a kvantity zhromažďovaných dát. Nové pravidlá presnejšie špecifikujú, ako majú byť technológie, ako sú GPS zariadenia, telemetria či softvér na správu výjazdov, používané v každodennej praxi.

Cieľom týchto zmien je zabezpečiť, aby všetky relevantné údaje boli spoľahlivo zaznamenané a dostupné v reálnom čase. Kvalitné a presné dáta sú kľúčové pre efektívne riadenie výjazdov, sledovanie reakčných časov a vyhodnocovanie úspešnosti zásahov. Kvantita dát je rovnako dôležitá, pretože poskytuje komplexný obraz o fungovaní ZZS a umožňuje identifikovať trendy, prípadné nedostatky a oblasti na zlepšenie.

Tieto legislatívne úpravy sú nevyhnutné pre modernizáciu a optimalizáciu systému ZZS, aby dokázal pružne a efektívne reagovať na potreby obyvateľstva a zabezpečil vysokú úroveň neodkladnej zdravotnej starostlivosti.

**Zaradenie asistentov prepravy do komory**

Nový typ zdravotníckeho pracovníka je potrebné zaradiť do jednej stavovskej organizácie a to Slovenskej komory zdravotníckych záchranárov, aby boli ich záujmy plnohodnotne zastupované a mali prístup k sústavnému vzdelávaniu.

Vzhľadom na dĺžku legislatívneho procesu sa navrhuje účinnosť zákona od 15. apríla 2025, okrem ustanovenia, ktorým sa upravuje vyznačovanie zmien v povoleniach na prevádzkovanie záchrannej zdravotnej služby, ktoré nadobúda účinnosť 1. septembra 2025 a ustanovení, ktorými sa upravuje nová linka pomoci „116117“, ktoré nadobúdajú účinnosť 1. januára 2026.

Návrh zákona nie je predmetom vnútrokomunitárneho pripomienkového konania.

Prijatie predloženého návrhu zákona bude mať pozitívny vplyv aj negatívny vplyv na podnikateľské prostredie, no nebude mať sociálne vplyvy, nebude mať vplyv na rozpočet verejnej správy, nebude mať vplyv na informatizáciu spoločnosti, nebude mať vplyv na životné prostredie, nebude mať vplyv na služby verejnej správy pre občana, nebude mať vplyv na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, zákonmi Slovenskej republiky a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právne záväznými aktmi Európskej únie.

Návrh zákona nie je predmetom vnútrokomunitárneho pripomienkového konania.

**Doložka vybraných vplyvov**

|  |  |  |  |  |  |
| --- | --- | --- | --- | --- | --- |
| 1. **Základné údaje** | | | | | |
| **Názov materiálu** | | | | | |
| Návrh zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“). | | | | | |
| **Predkladateľ (a spolupredkladateľ)** | | | | | |
| vláda Slovenskej republiky | | | | | |
| **Charakter predkladaného materiálu** | ☐ | Materiál nelegislatívnej povahy | | | |
| ☒ | Materiál legislatívnej povahy | | | |
| ☐ | Transpozícia/ implementácia práva EÚ | | | |
| *V prípade transpozície/implementácie uveďte zoznam transponovaných/implementovaných predpisov:* | | | | | |
| **Termín začiatku a ukončenia PPK** | | |  | | |
| **Predpokladaný termín predloženia na pripomienkové konanie** | | | *10/2024* | | |
| **Predpokladaný termín začiatku a ukončenia ZP\*\*** | | |  | | |
| **Predpokladaný termín predloženia na rokovanie vlády SR\*** | | | *1/2025* | | |
|  | | | | | |
| 1. **Definovanie problému** | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Systém záchrannej zdravotnej služby v Slovenskej republike je v jeho súčasnej podobe neudržateľný. Napriek tomu, že stále dosahuje relatívne dobré výsledky, zmena demografie a znižovanie dostupnosti iných typov zdravotnej starostlivosti znamená, že je Operačné stredisko záchrannej zdravotnej služby, poskytovatelia záchrannej zdravotnej služby a iní poskytovatelia neodkladnej zdravotnej starostlivosti, pod čoraz väčším tlakom. Narastá počet hovorov, ťahaný hlavne menej naliehavými prípadmi, a s nimi počet výjazdov, ktoré zahlcujú systém a znižujú tak dostupnosť ZZS pre tých, ktorí ju naozaj potrebujú. Sieť ZZS nereflektovala na zmeny v dopyte a demografii a tak nie je rovnomerne rozložená tak aby sa zvýšila jej dostupnosť. | | | | | |
| 1. **Ciele a výsledný stav** | | | | | |
| Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).  Hlavnými cieľmi predkladaného materiálu je:  1. Zefektívniť činnosť jednotlivých zložiek systému ZZS  2. Zabezpečiť udržateľnosť systému  3. Zlepšiť dostupnosť ZZS  4. Zaviesť indikátory kvality, ktoré budú merateľné a vymožiteľné  5. Nezvyšovať výdavky na ZZS nad rámec prirodzeného rastu nákladov na prevádzkovanie ambulancií ZZS  Tieto ciele sa dosiahnu nie len, ale najmä zmenou indikačných kritérií OS ZZS SR, vytvorením nových typov posádok vrátane BLS (basic life support) na ktoré môžu byť presunuté menej naliehavé výjazdy a zvýšia tak dostupnosť pre pacientov, ktorí potrebujú ambulanciu záchrannej zdravotnej služby. Výsledok bude kvalitnejšia a dostupnejšia zdravotná starostlivosť pre kritické a naliehavé stavy a efektívnejšie využité zdroje z verejného zdravotného poistenia. | | | | | |
| 1. **Dotknuté subjekty** | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Ministerstvo zdravotníctva SR  Úrad pre dohľad nad zdravotnou starostlivosťou  Zdravotné poisťovne  Operačné stredisko záchrannej zdravotnej služby  Poskytovatelia záchrannej zdravotnej služby  Poskytovatelia ústavnej zdravotnej starostlivosti  Poskytovatelia všeobecnej ambulantnej starostlivosti, poskytovatelia špecializovanej inej ambulantnej starostlivosti poskytovanej v špecializovanej ambulancii a poskytovatelia špecializovanej gynekologickej ambulantnej starostlivosti  Poistenci verejného zdravotného poistenia  Osoby, ktorým sa poskytuje zdravotná starostlivosť | | | | | |
| 1. **Alternatívne riešenia** | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Alternatívne riešenie by si vyžadovalo navýšenie zdrojov v záchrannej zdravotnej službe a teda zahustenie siete ZZS. S týmito prostriedkami verejný rozpočet nedisponuje a preto sme pristúpili k návrhom, ktoré umožnia efektívnejšie využitie existujúcich zdrojov v systéme.  Nulový variant  V prípade nezavedenia navrhovaných zmien je veľmi pravdepodobné znižovanie dostupnosti a kvality záchrannej zdravotnej služby, poškodenie pacientov a neefektívne využívanie zdrojov verejného zdravotného poistenia. Kvalifikované posádky ZZS by boli naďalej využívané pre udalosti ku ktorým by nemali byť vysielané a zvyšovalo by sa riziko nedostupnosti tejto zdravotnej starostlivosti pre kritických a naliehavých pacientov. | | | | | |
| 1. **Vykonávacie predpisy** | | | | | |
| *Predpokladá sa prijatie/zmena vykonávacích predpisov?* | | | | **☒ Áno** | **☐ Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*   * Nariadenie vlády Slovenskej republiky č. 296/2010 Z. z. * Nariadenie vlády Slovenskej republiky č. 513/2011 Z. z. * Vyhláška Ministerstva zdravotníctva Slovenskej republiky č. 74/2019 Z. z. * Vyhláška Ministerstva zdravotníctva Slovenskej republiky č. 84/2016 Z. z. * Vyhláška Ministerstva zdravotníctva Slovenskej republiky č. 321/2005 Z. z. * Vyhláška Ministerstva zdravotníctva Slovenskej republiky č. 89/2013 Z. z. * Výnos Ministerstva zdravotníctva Slovenskej republiky z 11. marca 2009 č. 10548/2009-OL, ktorým sa ustanovujú podrobnosti o záchrannej zdravotnej službe * Vyhláška Ministerstva zdravotníctva Slovenskej republiky, ktorou sa ustanovujú minimálne požiadavky na personálne zabezpečenie a materiálno-technické vybavenie ambulancie asistenčnej zdravotnej služby a podrobnosti o označovaní ambulancie asistenčnej zdravotnej služby a označovaní ochranných odevov zamestnancov ambulancie asistenčnej zdravotnej služby - nová | | | | | |
| 1. **Transpozícia/implementácia práva EÚ** | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | ☐**Áno** ☒ **Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | |
|  | | | | | |
| 1. **Preskúmanie účelnosti** | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  2027- 2028  V priebehu roku 2025 a 2026 nadobudnú účinnosť nové povolenia na prevádzkovanie záchrannej služby a implementujú sa navrhované zmeny. Preto je vhodné aby sa prvé hodnotenia účelnosti opierali o dáta po úplnej implementácii zmien. | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.   |  |  |  |  |  |  |  |  | | --- | --- | --- | --- | --- | --- | --- | --- | | 1. **Vybrané vplyvy materiálu** | | | | | | | | | **Vplyvy na rozpočet verejnej správy** | **☐** | **Pozitívne** | **☒** | | **Žiadne** | **☐** | **Negatívne** | | z toho rozpočtovo zabezpečené vplyvy,  v prípade identifikovaného negatívneho  vplyvu | ☐ | Áno | ☐ | | Nie | ☐ | Čiastočne | | **v tom vplyvy na rozpočty obcí a vyšších územných celkov** | **☐** | **Pozitívne** | **☒** | | **Žiadne** | **☐** | **Negatívne** | | z toho rozpočtovo zabezpečené vplyvy,  v prípade identifikovaného negatívneho vplyvu | ☐ | Áno | ☐ | | Nie | ☐ | Čiastočne | | Vplyv na dlhodobú udržateľnosť verejných financií v prípade vybraných opatrení \*\*\* | ☐ | Áno |  | |  | ☐ | Nie | | **Vplyvy na limit verejných výdavkov** | **☐** | **Pozitívne** | **☒** | | **Žiadne** | **☐** | **Negatívne** | | **Vplyvy na podnikateľské prostredie** | **☒** | **Pozitívne** | **☐** | | **Žiadne** | **☒** | **Negatívne** | | z toho vplyvy na MSP | ☐ | Pozitívne | ☐ | | Žiadne | ☐ | Negatívne | | Mechanizmus znižovania byrokracie  a nákladov sa uplatňuje: | **☒** | Áno | |  |  | **☐** | Nie | | **Sociálne vplyvy** | **☐** | **Pozitívne** | **☒** | | **Žiadne** | **☐** | **Negatívne** | | **Vplyvy na životné prostredie** | **☐** | **Pozitívne** | **☒** | | **Žiadne** | **☐** | **Negatívne** | | Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov | **☐** | Áno |  | |  | **☐** | Nie | | **Vplyvy na informatizáciu spoločnosti** | **☐** | **Pozitívne** | **☒** | | **Žiadne** | **☐** | **Negatívne** |  |  |  |  |  |  |  |  |  | | --- | --- | --- | --- | --- | --- | --- | --- | | **Vplyvy na služby verejnej správy pre občana, z toho** |  |  |  | |  |  |  | | **vplyvy služieb verejnej správy na občana** | **☐** | **Pozitívne** | | **☒** | **Žiadne** | **☐** | **Negatívne** | | **vplyvy na procesy služieb vo verejnej správe** | **☐** | **Pozitívne** | | **☒** | **Žiadne** | **☐** | **Negatívne** |  |  |  |  |  |  |  |  | | --- | --- | --- | --- | --- | --- | --- | | **Vplyvy na manželstvo, rodičovstvo a rodinu** | **☐** | **Pozitívne** | **☒** | **Žiadne** | **☐** | **Negatívne** | | | | | | |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*  Predkladaný materiál nemá žiaden vplyv, avšak vytvára podmienky pre pozitívny sociálny vplyv, pretože umožní efektívnejšie využívanie zdrojov a tým pádom lepšiu dostupnosť záchrannej zdravotnej služby pre kritických a naliehavých pacientov. Návrh môže mať marginálne negatívny dopad na verejné financie, ktorý v súčasnosti nedokážeme presne odhadnúť. Tento dopad môže byť spôsobený novou linkou prevádzkovanou na OS ZZS SR a vyčlenením ambulancií s výbavou detskej mobilnej intenzívnej jednotky mimo systém ZZS. Linka bude znamenať čiastočný presun kapacít v rámci OS ZZS SR ale vyžiada si vyčlenenie nákladov na prípadných iných zdravotníckych alebo nezdravotníckych pracovníkov novej linky. Návrh počíta s presunom časti medziklinických transportov na koncove pediatrické zariadenia u ktorých vytvoria náklad, avšak tento náklad bude vyrovnaný úsporami z ostatných návrhov. Predkladaný materiál má pozitívne a negatívne vplyvy na podnikateľské prostredie, nakoľko zavádza elektronické uchovávanie dokumentácie, ktorá nahrádza papierovú. Celkovo je však dopad pozitívny. Všetky vplyvy vyplývajúce z predloženého návrhu budú zabezpečené v rámci schválených limitov dotknutého subjektu verejnej správy, bez dodatočných požiadaviek na rozpočet verejnej správy. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Ministerstvo zdravotníctva SR,  Ing. Peter Čvapek, MBA, MPH., generálny riaditeľ Sekcie zdravia  Limbová 2  837 52 Bratislava  [*peter.cvapek@health.gov.sk,*](mailto:lucia.povalova@health.gov.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Dáta operačného strediska záchrannej zdravotnej služby. Optimalizačný a simulačný model vyvinutý spoločne so Žilinskou univerzitou v Žiline – Katedra riadenia a informatiky. Ekonomické dopady boli počítané z existujúcich cenových opatrení a vlastných nákladových modelov. Takisto boli použité dáta MZ SR súvisiace s optimalizáciou siete nemocníc. |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **☐ Súhlasné** | **☐ Súhlasné s návrhom na dopracovanie** | **☐ Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **☐ Súhlasné** | **☐ Súhlasné s  návrhom na dopracovanie** | **☐ Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“).

**Predkladateľ:** vláda Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **8 372** | **10 225** |
| ***Spolu = A+B+C+D+E*** | **8 372** | **10 225** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **8 372** | **10 225** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1 | Uchovávanie zdravotnej dokumentácie v papierovej forme | 579/2004 | § 5 ods. 1 písm. j) | 1.SK | 1.1.2025 | Poskytovatelia závhrannej zdravotnej služby | 14 | 730 | 10 225 | Out (znižuje náklady) | 10 225 | 0 |
| 2 | Uchovávanie zdravotnej dokumentácie v elektronickej forme | 579/2004 | § 5 ods. 1 písm. j) | 1.SK | 1.1.2025 | Poskytovatelia závhrannej zdravotnej služby | 14 | 584 | 8 180 | In (zvyšuje náklady) | 8 180 | 0 |
| 3 | Naštudovanie regulácie | 579/2004 | § 5 ods. 1 písm. j) | 1.SK | 1.1.2025 | Poskytovatelia závhrannej zdravotnej služby | 14 | 14 | 192 | In (zvyšuje náklady) | 192 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Regulácia sa týka odbremenenia subjektov od nutnosti archivovať tlačenú formu zdravotnej dokumentácie. Počet subjektov (poskytovatelia ZZS) bol zverejnený Úradom pre dohľad nad zdravotnou starostlivosťou po vyhlásení výsledkov výberových konaní na povolenia na prevádzku ambulancií ZZS*

[*https://www.udzs-sk.sk/documents/14214/119026/TS\_zachranky\_23.8.2019.pdf*](https://www.udzs-sk.sk/documents/14214/119026/TS_zachranky_23.8.2019.pdf)

*Kvantifikácia sa opiera o aktuálny počet subjektov, ktorí sú poskytovateľmi záchrannej zdravotnej služby. Tento počet sa do budúcna môže zmeniť a bude výsledkom výberového konania na povolenia na prevádzkovanie ambulancií záchrannej zdravotnej služby. Subjekty sú v súčasnosti povinné vyhotovovať elektronický záznam o zhodnotení zdravotného stavu pacienta ale zároveň v papierovej forme túto dokumentáciu archivovať. Regulácia dá povinnosť archivovať len v elektronickej podobe a tak zníži náklady spojené s archiváciou.*

1. Uchovávanie zdravotnej dokumentácie v papierovej forme

* Sa ruší a teda vzniká pozitívny vplyv na podnikateľské prostredie, pri výpočte bol určený počet subjektov podľa evidencie aktuálneho počtu poskytovateľov záchrannej zdravotnej starostlivosti. Pomocou kalkulačky nákladov sme určili typ povinnosti „Evidencia a vedenie dokumentácie“ a zvolili veľkosť povinnosti štandardná, frekvencia plnenia je mesačná, z dôvodu povinnosti mesačného vedenia dokumentácie. Celkový vplyv predstavuje hodnotu 10225,- Eur na podnikateľské prostredie

1. Uchovávanie zdravotnej dokumentácie v elektronickej forme

Sa zavádza elektronická verzia vedenia dokumentácie a teda vzniká negatívny vplyv na podnikateľské prostredie, ktorý ale súvisí so zrušením papierovej verzie a teda vo výsledku bude mať zavedenie elektronickej verzie dokumentu pozitívny vplyv. Pri výpočte bol určený počet subjektov podľa evidencie aktuálneho počtu poskytovateľov záchrannej zdravotnej starostlivosti. Pomocou kalkulačky nákladov sme určili typ povinnosti „Evidencia a vedenie dokumentácie“ a zvolili veľkosť povinnosti štandardná, a určili možnosť elektronického plnenia, frekvencia plnenia je mesačná, z dôvodu povinnosti mesačného vedenia dokumentácie. Celkový vplyv predstavuje hodnotu 8180,- Eur na podnikateľské prostredie

1. Naštudovanie regulácie

Daná povinnosť súvisí s predošlými reguláciami, podnikatelia budú musieť sa oboznámiť a naštudovať dané regulácie. Pri výpočte bol určený počet subjektov podľa evidencie aktuálneho počtu poskytovateľov záchrannej zdravotnej starostlivosti. Pomocou kalkulačky nákladov sme určili typ povinnosti „Oboznámenie sa s reguláciou“ a zvolili veľkosť povinnosti štandardná, a určili možnosť elektronického plnenia, frekvencia plnenia je jednorázová z dôvodu potreby jednorázovo naštudovať zmenu regulácií.

Celkový vplyv na podnikateľské prostredie je 192 Eur.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Poskytovatelia ZZS boli oboznámení so zámerom koncom júna 2024 na Komisii pre neodkladnú zdravotnú starostlivosť. Následne sa konalo stretnutie v septembri. Zápisy z rokovaní sú dostupné na stránke MZ SR (*[*https://www.health.gov.sk/?komisia-pre-nzs*](https://www.health.gov.sk/?komisia-pre-nzs)*).*

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☐ nemení ☐ znižuje*



***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení ☐ znižuje*



**3.4 Iné vplyvy na podnikateľské prostredie**

*Sankcie spojené s neplnením si povinností vyplývajúcej z regulácie . Preškoľovanie zamestnancov prebieha v rámci kapacít jednotlivých dotknutých subjektov.*

**Metodický postup pre analýzu vplyvov na podnikateľské prostredie**

**3.1 Náklady regulácie**

*Náklady regulácie predkladateľ vypočíta pomocou Kalkulačky nákladov, vyplnením ktorej automaticky vyplní 2 tabuľky, a to:*

* Tabuľka č. 1: Zmeny ročných nákladov v prepočte na podnikateľské prostredie, vyhodnotenie mechanizmu znižovania byrokracie a nákladov, výpočet goldplatingu.
* Tabuľka č. 2: Výpočet vplyvov jednotlivých regulácií

*Predkladateľ následne tabuľky odkopíruje a vloží do analýzy vplyvov na podnikateľské prostredie.*

***Pokyny k vypĺňaniu jednotlivých stĺpcov Kalkulačky nákladov (Krok č. 1):***

**Zrozumiteľný a stručný opis regulácie vyjadrujúci dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom:** v tomto stĺpci predkladateľ uvedie stručne a výstižne aj dôvod zvýšenia/zníženia nákladov na PP. Predkladateľ nekopíruje paragrafové znenie regulácie! *Napríklad: zníženie frekvencie povinných kontrol strojov z ročnej na dvojročnú.* **V prípade dôvodu ponechania nákladov na PP, ktoré sú goldplatingom,** sa uvedie dôvod neodstránenia/zachovania existujúcej právnej úpravy*,* ktorá spolu s  predloženým návrhom právneho predpisu spôsobuje, že transpozícia nebude vykonaná v minimálnej a nevyhnutnej miere (zároveň sa zaznačí možnosť „nemení sa“ pri označení druhu vplyvu).

**Číslo normy (zákona, vyhlášky a pod.):** predkladateľ uvedie číslo právneho predpisu, v ktorom je upravená predmetná regulácia, čo slúži pre exaktnú identifikáciu zdroja právnej úpravy, zvlášť v prípadoch, kedy materiál upravuje dva a viac právnych predpisov. *Napríklad: zákon č. 311/2001 Z. z.*

**Lokalizácia (§, ods.** **čl.,...):** predkladateľ uvedie, ktorý paragraf, odsek, písmeno a bod, článok upravuje zmenu predmetnej regulácie. *Napríklad: § 15 ods. 2 písm. b).; článok 8, odsek 2.*

**Pôvod regulácie**: predkladateľ vyberie jednu z možností pôvodu regulácie: SK; EÚ úplná harm.; goldplating -GP – a) – g). Regulácie s pôvodom „SK“ sú domáce iniciatívne regulácie, ktoré nijako nesúvisia s transpozíciou práva EÚ. Pôvod „EÚ úplná harmonizácia“ majú tie ustanovenia, ktoré sú transpozíciou práva EÚ, pri ktorých nie je možná voľba ani odklon od znenia práva EÚ. A ak je možná voľba alebo odklon od znenia práva EÚ, tak len v prípade, že ide o odklon/voľbu, ktorý udržuje minimálne požiadavky práva EÚ (tieto nijako nenavyšuje). *Napríklad: presné znenie predzmluvnej informácie, ktorú musia obsahovať všeobecné obchodné podmienky.* V prípade identifikácie goldplatingu sa zaznačí jedna z možností goldplatingu GP a) až g) podľa kategórie goldplatingu (upravenom v jednotnej metodike), ku ktorému dochádza:

1. rozšírením rozsahu pôsobnosti smernice na subjekty nad rámec minimálnych požiadaviek smernice,
2. navýšením požiadaviek nad rámec minimálnych požiadaviek smernice,
3. nevyužitím možnosti alebo výnimky, ktorá by udržala požiadavky smernice v minimálnej miere,
4. uplatňovaním prísnejších sankcií a iných vymáhacích mechanizmov nad rámec minimálnych požiadaviek smernice,
5. skoršou transpozíciou (pred termínom, ktorý stanovuje smernica),
6. zachovaním existujúcej právnej úpravy, ktorá spolu s predloženým návrhom právneho predpisu spôsobuje, že transpozícia nebude vykonaná v minimálnej miere podľa písmen a) až e) („zachovanie existujúcej právnej úpravy“); o goldplating sa nejedná, ak smernica obsahuje doložku zákazu zníženia úrovne ochrany,
7. iným spôsobom.

**Účinnosť regulácie:** predkladateľ uvedie dátum/dátumy účinnosti, resp. navrhovanej účinnosti regulácie (obzvlášť dôležité v prípade, ak právny predpis obsahuje ustanovenia s rôznymi dátumami účinnosti). *Napríklad: 01. 07. 2022.*

**Termín skoršej transpozície:** predkladateľ uvedie počet mesiacov, o ktoré bude regulácia zavedená skôr ako požaduje EÚ. Napríklad ak EÚ požaduje zavedenie regulácie k 01. 01. 2024 a predkladateľ navrhuje účinnosť od 01. 07. 2023, uvedie číslo „6“, čo predstavuje 6 mesiacov.

**Kategória dotknutých subjektov:** predkladateľ definuje kategóriu dotknutých subjektov, ktoré budú ovplyvnené predkladanou reguláciou. *Napríklad: ubytovacie zariadenia, autoškoly a pod. alebo všetky podniky.* V prípade, ak sa návrh týka celého podnikateľského prostredia, predkladateľ uvedie „všetky kategórie“.

**Počet subjektov v dotknutej kategórii:** predkladateľ uvedie počet dotknutých subjektov v posudzovanej kategórii. Ak má jedna regulácia rôzny vplyv na zmenu nákladov viacerých kategórií podnikov, tak pre každú takúto kategóriu je potrebné uviesť samostatný riadok. Tento údaj môže byť určený presne na základe evidencie zodpovedných útvarov za predchádzajúce obdobie, odhadom prostredníctvom údajov za predchádzajúce obdobie, prostredníctvom štatistík podľa SK NACE klasifikácie, iných štatistík alebo expertným odhadom. Ak sa týka všetkých kategórií, tak uvedie celkový počet dotknutých subjektov. Táto hodnota nemusí nutne predstavovať počet dotknutých subjektov v pravom slova zmysle. Predkladateľ môže uviesť napr. priemerný počet podaných žiadostí, oznámení, resp. môže uviesť počet realizovaných úkonov podnikateľskými subjektami počas sledovaného obdobia.

**Vplyv na 1 podnikateľa v eurách:** vypočíta *Kalkulačka nákladov* na základe údajov v predchádzajúcich stĺpcoch. Podrobnosti výpočtu sú uvedené v ďalšej časti Metodického postupu*.*

**Vplyv na kategóriu subjektov v eurách:** vypočíta *Kalkulačka nákladov* na základe údajov v predchádzajúcich stĺpcoch. Podrobnosti sú uvedené v ďalšej časti tohto Metodického postupu*.*

**Druh vplyvu IN** (zvyšuje náklady) / **OUT** (znižuje náklady) / **nemení sa**:vyberie sa druh vplyvu. *Napríklad: Zníženie príplatkov za prácu v sobotu bude mať druh vplyvu OUT, pretože znižuje náklady podnikateľom. Zavedenie nových povinností BOZP bude mať druh vplyvu IN, pretože zvyšuje náklady podnikateľom.* Možnosť „nemení sa“ sa vyberie v prípade, ak ide o náklady goldplatingu, ktoré patria do súhrnných nákladov goldplatingu (v tabuľke 1), ale nepatria do súhrnných nákladov predkladaného návrhu (podrobnejšie vo vysvetlivkách ku Kalkulačke nákladov). Ide spravidla o goldplating - GP f) – zachovanie existujúcej právnej úpravy/existujúcich vnútroštátnych požiadaviek.

**Metodika kvantifikácie vplyvov jednotlivých regulácií:**

1. **Rozdelenie materiálu na jednotlivé regulácie, ktoré menia náklady jednotlivých kategórií podnikateľských subjektov**

Niektoré materiály obsahujú zmenu (resp. zavedenie či zrušenie) iba jednej regulácie, väčšina materiálov však mení viacero regulácií, ktoré majú vplyv na zmenu nákladov PP. V prvom kroku je preto potrebné materiál rozdeliť na jednotlivé regulácie.

*Napríklad: Zmena Zákonníka práce môže obsahovať zmenu povinností zamestnávateľa v súvislosti so zabezpečením stravovania zamestnancov a tiež zmenu vo výške odstupného a zmenu v mzdovom zvýhodnení za prácu v sobotu.*

Následne je potrebné určiť, na ktoré kategórie dotknutých podnikateľských subjektov sa jednotlivé regulácie vzťahujú.

*Napríklad: Zmena zákona o sociálnych službách zavádza povinnú bezbariérovosť budov, v ktorých sídlia zariadenia poskytujúce iba konkrétne sociálne služby, nie všetky, napr. zariadenie starostlivosti o deti do troch rokov veku dieťaťa.*

Ku každej regulácií je potrebné osobitne vypísať spôsob výpočtu, zdroj z ktorých bolo čerpané, prípadne iné informácie, ktoré by mali doplňujúce informácie obsahovať.

1. **Identifikovanie typov nákladov, ktoré mení regulácia**

Niektoré regulácie menia len jeden typ nákladov, iné viacero. Dôležité je preto zmenu regulácie rozložiť na menšie nákladové položky podľa typov nákladov (Priame finančné náklady – osobitne dane, odvody, clá, poplatky, ktorých cieľom je znižovať negatívne externality (A) a osobitne Iné poplatky (B), Sankcie a pokuty (C), Nepriame finančné náklady (D), Administratívne náklady (E).

*Napríklad: Rozšírenie povinností pri protipožiarnej ochrane stavby môže obsahovať kúpu hasiacich prístrojov (nepriame finančné náklady), čas (a tým aj náklady na mzdy) vlastných zamestnancov potrebný na ich obstaranie a montáž (administratívne náklady).*

**Priame finančné náklady** sa rozdeľujú na A a B z dôvodu, že na zmeny v regulácii výšky daní, odvodov, ciel a poplatkov, ktorých cieľom je znižovať negatívne externality sa neuplatňuje mechanizmus znižovania byrokracie a nákladov. Na iné poplatky sa pravidlo uplatňuje, preto sú uvedené osobitne.

**A**: **Dane, odvody, clá a poplatky, ktorých cieľom je znižovať negatívne externality** (patria medzi priame finančné náklady): vypĺňa sa, ak ustanovenia právneho predpisu zakladajú, rušia či menia ich výšku. Pod negatívnymi externalitami sa myslí prenos nákladov produkcie či spotreby na iné subjekty, napríklad poškodenia, zníženia hodnoty, znehodnotenia či znečistenia. Medzi takéto poplatky patria napríklad tie, ktorých cieľom je znižovať emisie skleníkových plynov, emisie iných znečisťujúcich látok alebo chrániť obmedzené prírodné zdroje.

Použite najmä údaje z analýzy vplyvov na rozpočet verejnej správy (príloha č. 2, jednotnej metodiky). Zmeny v administratívnej náročnosti plnenia povinností spojené s daňami, odvodmi, clami a poplatkami sa kvantifikujú v rámci „E. Administratívne náklady“. Ide o **ročný vplyv** na PP v eurách. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

**B:** **Iné poplatky** (patria medzi priame finančné náklady): vypĺňa sa, ak ustanovenia právneho predpisu zakladajú/rušia či menia výšku iných poplatkov. Nápomocné môžu byť údaje z analýzy vplyvov na rozpočet verejnej správy. Dôležité je kvantifikovať aj poplatky, ktoré do rozpočtu verejnej správy nevstupujú. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

*Medzi poplatky patria napríklad: poplatok za vydanie osvedčenia o živnostenskom oprávnení, poplatok za žiadosť o predĺženie platnosti stavebného povolenia, úhrady za služby verejnosti poskytované RTVS v oblasti rozhlasového vysielania a televízneho vysielania, poplatky organizáciám kolektívnej správy, napríklad SOZA alebo iné správne/súdne poplatky. Medzi poplatky* ***nepatria pokuty****.*

**Nepriame finančné náklady** sa rozdeľujú na C (Sankcie a pokuty) a D (Nepriame finančné náklady). Nakoľko sankcie a pokuty zaraďujeme rovnako pod nepriame finančné náklady, ale neuplatňuje sa mechanizmus znižovania byrokracie a nákladov, sú v tejto časti zaradené do samostatnej kategórie.

**C:** **Sankcie a pokuty**: vypĺňa sa, ak ustanovenia právneho predpisu zakladajú, rušia či menia výšku sankcií a pokút. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. V prípade objektívnej nedostupnosti požadovaného údaja použite expertný odhad. Ide o ročný vplyv na PP v eurách. Bližší metodický postup ku kvantifikáciám sankcií a pokút je uvedený v Kalkulačke nákladov v hárku s názvom „*Vysvetlivky ku kroku 1*“.

**D:** **Nepriame finančné náklady**: vypĺňa sa, ak ustanovenia právneho predpisu zakladajú rušia či menia výšku nepriamych nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. V prípade objektívnej nedostupnosti požadovaného údaja použite expertný odhad.

*Nepriame finančné náklady – sú náklady, ktoré musí podnikateľ vynaložiť na účely zabezpečenia súladu výrobku, služieb, interných procesov, vybavenia prevádzky s požiadavkami regulácie (napr. náklady spojené so zabezpečením ochranných pracovných odevov, náklady na zabezpečenie pitného režimu, náklady na vybavenie prevádzky elektronickou registračnou pokladňou, náklady na školenie, na získanie potrebných vedomostí nevyhnutných na dosiahnutie určitého diplomu alebo osvedčenia a iné). Patria sem aj, príplatky k mzde, príspevky zamestnancom, cestovné náhrady, stravné a pod.*

**E*.*****Administratívne náklady**: vypĺňa sa, ak ustanovenia právneho predpisu zakladajú, rušia či menia výšku administratívnych nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. Pri kvantifikácii administratívnych nákladov je možné použiť štandardizovanú časovú náročnosť pre typické administratívne povinnosti alebo je možné použiť expertný odhad.

*Administratívne náklady – Ide o nákladové vyjadrenie času, ktorý strávi podnikateľ resp. jeho zamestnanci realizáciou konkrétnych činností v súvislosti s dodržiavaním regulačných povinností resp. pri plnení informačnej povinnosti. Patria sem aj administratívne náklady súvisiace so samotným oboznámením sa s novou reguláciou a jej implementáciou.*

1. **Výpočet jednotlivých typov nákladov regulácie**

***Náklady na 1 podnikateľa***

V prípade *priamych finančných nákladov (dane, odvody, clá a poplatky, ktorých cieľom je znižovať negatívne externality )* ide o **ročný vplyv**, z tohto dôvodu sa výška nákladov nenásobí frekvenciou. Na stanovenie výšky týchto nákladov je potrebné použiť údaje z analýzy vplyvov na rozpočet verejnej správy (prílohy č. 2 jednotnej metodiky), kde je povinnosť ich kvantifikovať ak prichádza k ich zmene. V prípade poplatkov je navyše potrebné doplniť aj kvantifikáciu tých, ktoré sa menia a zároveň nie sú príjmom rozpočtu verejnej správy (napr. zo zákona povinné poplatky komorám, asociáciám a pod.).

*Priame finančné náklady (dane, odvody, clá a poplatky, ktorých cieľom je znižovať negatívne externality) na 1 podnikateľa sú vyčíslené podľa vzorca:*

Priame finančné náklady (dane, odvody, clá) - ročný vplyv

Počet dotknutých subjektov

/

*Priame finančné náklady (iné poplatky) na 1 podnikateľa sú vyčíslené podľa vzorca:*

****

*na jedného podnikateľa*

**x**

**Frekvencia**

*Nepriame finančné náklady (sankcie a pokuty) na 1 podnikateľa* sú vyčíslené na základe vzorca:

**Počet dotknutých subjektov**

**/**

****

*ročný vplyv na kategóriu dotknutých subjektov*

*ročný vplyv na kategóriu dotknutých subjektov*

*Nepriame finančné náklady na 1 podnikateľa* sú vyčíslené na základe vzorca:

**Iné nepriame náklady**

*na jedného podnikateľa*

*na jedného podnikateľa*

**Frekvencia**

**x**

*Administratívne náklady na 1 podnikateľa* sú vyčíslené na základe vzorca:

Čas \*\*

x

Tarifa \*\*\*

x

Frekvencia \*

*\* Pokyny k vyplneniu frekvencie plnenia povinnosti sú uvedené na str. 11*

*\*\* Pokyny k vyplneniu časovej náročnosti sú uvedené na str. 11 a 12*

*\*\*\* Tarifa – pre zjednodušenie výpočtov vychádza z priemernej ceny práce, ktorá je uvedená v Kalkulačke nákladov (priemerná mzda + odvody zamestnávateľa).*

*Celkové náklady na 1 podnikateľa* sú vyčíslené na základe vzorca:

**Nepriame náklady**

Iné nepriame náklady

*na jedného podnikateľa*

**Administratívne náklady**

*na jedného podnikateľa*

**Priame náklady**

Dane, odvody, clá a poplatky, ktorých cieľom je znižovať negatívne externality)

*na jedného podnikateľa*

**Priame náklady**

Iné poplatky

*na jedného podnikateľa*

**Nepriame náklady**

Sankcie a pokuty

*na jedného podnikateľa*

**+**

+

**+**

**+**

**+**

***Náklady na celé podnikateľské prostredie***

*Priame a nepriame finančné náklady na celé PP* sú vyčíslené na základe vzorca:

**Priame náklady (dane, odvody, clá a poplatky, ktorých cieľom je znižovať negatívne externality**

*ročný vplyv na kategóriu dotknutých subjektov*

**x**

**Počet dotknutých subjektov**

**Priame náklady - iné poplatky**

*na jedného podnikateľa*

*na jedného podnikateľa*

**Nepriame náklady - Sankcie a pokuty**

*ročný vplyv na kategóriu dotknutých subjektov*

**Iné nepriame náklady**

*na jedného podnikateľa*

**x**

**Počet dotknutých subjektov**

*Administratívne náklady na celé podnikateľské prostredie* sú vyčíslené na základe vzorca:

Počet dotknutých subjektov

x

x

x

Čas \*\*

Tarifa \*\*\*

Frekvencia \*

*\* Pokyny k vyplneniu frekvencie plnenia povinnosti sú uvedené na str. 11*

*\*\* Pokyny k vyplneniu časovej náročnosti sú uvedené na str. 11 a 12*

*\*\*\* Tarifa – pre zjednodušenie výpočtov vychádza z priemernej ceny práce, ktorá je uvedená v Kalkulačke nákladov (priemerná mzda + odvody zamestnávateľa).*

*Celkové náklady na celé podnikateľské prostredie* sú vyčíslené na základe vzorca:

**Nepriame náklady**

Iné nepriame náklady

*na jedného podnikateľa*

**Administratívne náklady**

*na jedného podnikateľa*

**Priame náklady**

Dane, odvody, clá a poplatky, ktorých cieľom je znižovať negatívne externality)

*na celé podnikateľské prostredie*

**Priame náklady**

Iné poplatky

*na celé podnikateľské prostredie*

**Nepriame náklady**

Sankcie a pokuty

*na celé podnikateľské prostredie*

**+**

**+**

**+**

**+**

**Stanovenie frekvencie plnenia povinnosti sa určí pomocou nasledovných koeficientov:**

Východiskom, ktorým je stanovovaná frekvencia plnenia povinnosti, je obdobie jedného roka. Povinnosti môžu byť plnené pravidelne na ročnej báze, polročne, kvartálne, týždenne, raz za niekoľko rokov, prípadne jednorazovo (napr. povinnosti v súvislosti so vznikom a ukončením podnikania) alebo nepravidelne (v prípade zriedkavého výskytu určitej udalosti, napr. vznik priemyselnej havárie). Koeficienty pre výpočet nákladov regulácie zodpovedajúce frekvencii plnenia sú uvedené v tabuľke koeficientov frekvencie. Koeficient „jednorazovo“ vychádza z dĺžky volebného obdobia (4 roky), v rámci ktorého je ambícia, aby vláda SR stihla odstrániť jednorazovú záťaž, ktorú vytvorí.

*Tabuľka koeficientov frekvencie*

|  |  |  |  |
| --- | --- | --- | --- |
| Frekvencia plnenia povinnosti | Koeficient frekvencie | Frekvencia plnenia povinnosti | Koeficient frekvencie |
| 1 – krát ročne | 1 | každé 2 roky | 0,50 |
| 2 – krát ročne (polročne) | 2 | každé 3 roky | 0,33 |
| 3 – krát ročne | 3 | každé 4 roky | 0,25 |
| 4 – krát ročne (štvrťročne) | 4 | každých 5 rokov | 0,20 |
| Mesačne | 12 | jednorázovo | 0,25 |
| týždenne | 52 | nepravidelne | 1,00 |

**Stanovenie časovej náročnosti pri administratívnych nákladoch**

Kalkulácia nákladov vychádza z metodiky štandardného nákladového modelu (SCM). Jej podstatou je rozklad regulácie a paragrafového znenia do súboru menších, ľahšie merateľných komponentov – jednotlivých regulácií, s následným nákladovým vyjadrením ich plnenia.

Pri priraďovaní časovej náročnosti plnenia povinnosti je možné použiť dva základné prístupy:

1. *Expertný odhad trvania povinnosti (v min.)*

Odhad predkladateľa trvania povinnosti (v min.) Ak predkladateľ disponuje údajmi o trvaní povinnosti získanými na základe vlastných meraní alebo reprezentatívnym prieskumom medzi zainteresovanými subjektmi, tieto údaje môže predkladateľ použiť pre výpočet nákladov regulácie. Rovnako postupuje ak identifikuje špecifické povinnosti, ku ktorým nie je možné priradiť žiadnu z vyššie uvedených typických informačných povinností. Predkladateľ je povinný zverejniť všetky vstupné údaje, ktoré využil pri odhade trvania povinnosti a pri kvantifikácii časovej náročnosti vychádza z porovnania budúceho stavu so súčasným stavom. V kvantifikácii je potrebné zohľadniť časové parametre (trvanie spracovaniam, čas potrebný na zaslanie), kvantitatívne parametre (výška poplatku, materiálne náklady na podanie) a kvalitatívne parametre (prínos alebo náklad zavedenia predpisu, ktoré nie je možné zohľadniť v iných kategóriách).“

1. *Štandardná časová náročnosť povinnosti (min.)*

Ak predkladateľ nevie odhadnúť trvanie administratívnej povinnosti presnejšie, tak si môže pomôcť výberom z 13 typických informačných povinností, ktorým sú priradené štandardizované časové náročnosti uvedené v tabuľke štandardných časových náročností typických informačných povinností.

Tabuľka štandardných časových náročností typických informačných povinností podľa veľkosti podniku je uvedená v Kalkulačke nákladov, časti „Vysvetlivky ku kroku 1“.

Uvedené časové náročnosti budú zo strany ministerstva hospodárstva v primeraných časových intervaloch aktualizované. Odôvodnenie: Pravidelná aktualizácia časových hodnôt zabezpečí exaktnejšiu kvantifikáciu nákladov na podnikateľské prostredie. Využívanie neaktuálnych hodnôt časovej náročnosti môže pri kvantifikácii vplyvu na celé podnikateľské prostredie vytvárať veľké rozdiely kvantifikované v eurách.

**3.1.1 Súhrnná tabuľka nákladov regulácie**

**Tabuľka č. 1: Zmeny ročných nákladov v prepočte na podnikateľské prostredie, Vyhodnotenie mechanizmu znižovania byrokracie a nákladov a vyhodnotenie goldplatingu** sa vyplní automaticky tým, že predkladateľ vyplní Kalkulačku nákladov. Predkladateľ následne tabuľku odkopíruje a vloží do analýzy vplyvov na podnikateľské prostredie.

***Vysvetlivky k tabuľke č. 1:***

Údaj **Spolu A+B+C+D+E** vyjadruje aký celkový pozitívny vplyv a aký celkový negatívny vplyv má regulácia na náklady PP.

Údaj **F. Úplná harmonizácia práva EÚ**: je súčet nákladov tých ustanovení predkladaného právneho predpisu, ktoré vyplývajú z legislatívy EÚ, od ktorej sa nemožno odkloniť a ktorú ani nie je možné upraviť inak (z Tabuľky č. 2 – Pôvod regulácie: EÚ úplná harm.). A ak je možná voľba alebo odklon od znenia práva EÚ, tak len v prípade, že ide o odklon/voľbu, ktorý udržuje minimálne požiadavky práva EÚ (tieto nijako nenavyšuje). Neuvádzajú sa sem vplyvy na náklady, ktoré vychádzajú z harmonizácie s právom EÚ s možnosťou voľby (okrem voľby, ktorá udržiava minimálne požiadavky smernice), tie nemajú výnimku z mechanizmu znižovania byrokracie a nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré im znižujú náklady.

Údaj **G*.* Goldplating:** Výpočet goldplatingu tak, ako je podrobne popísaný vo vysvetlivkách v prílohe č. 3b jednotnej metodiky– vo vysvetlivkách ku Kalkulačke nákladov.

**H. Náklady mechanizmu 1 in 2 out okrem výnimiek = B+D+E-F**: náklady, ktoré vstupujú do mechanizmu znižovania byrokracie a nákladov. Ide o súčet iných poplatkov, nepriamych finančných nákladov a administratívnych nákladov, oslobodený od výšky nákladov, vyplývajúcich z úplnej harmonizácie s právom EÚ. V rámci údajov B, D a E je zahrnutá aj kvantifikácia goldplatingu v predloženom materiáli, ktorá vstupuje do mechanizmu znižovania byrokracie a nákladov. Do tohto mechanizmu však nevstupujú náklady existujúceho goldplatingu, ktoré sa predkladaným materiálom nemenia. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

**3.1.2 Výpočty vplyvov jednotlivých regulácií na zmeny v nákladoch podnikateľov**

**Tabuľka č. 2: Výpočet vplyvov jednotlivých regulácií na zmeny v nákladoch podnikateľov** sa vyplní automaticky tým, že predkladateľ vyplní Kalkulačku nákladov. Predkladateľ následne tabuľku odkopíruje a vloží do analýzy vplyvov na podnikateľské prostredie.

* + 1. **Doplňujúce informácie k spôsobu výpočtu vplyvov jednotlivých regulácií na zmenu nákladov**

V tejto časti uvedie predkladateľ doplňujúce informácie ku každej regulácií samostatne k tabuľke č. 2 a k údajom vyplneným v Kalkulačke nákladov tak, aby umožňoval skontrolovať spôsob a správnosť výpočtov. Predkladateľ osobitne uvedie aj jednotlivé zdroje dát, ktoré použil na výpočty. Pri odkazoch z internetu je potrebné uviesť konkrétnu podstránku, odkiaľ boli čerpané dáta, nielen kmeňovú adresu webu a zároveň aj dátum, kedy bola informácia z danej podstránky prebratá.

V prípade, ak predkladateľ nemá k dispozícii konkrétne dáta, pokúsi sa vykonať expertný odhad, pričom v tejto časti popíše, akým spôsobom a z akých informácií vychádzal pri expertnom odhade.

V prípade, ak **vplyvy objektívne nie je možné kvantifikovať alebo vykonať expertný odhad, predkladateľ z tohto dôvodu uvedie kvantitatívny popis v časti 3.4 analýzy, čo najpresnejšie ich vysvetlí a uvedie dôvod, pre ktoré ich nebolo možné kvantifikovať, alebo vykonať expertný odhad**.

Za objektívny dôvod je možné považovať skutočnosť, ak sa pre konkrétny údaj nevykonáva štatistické zisťovanie, resp. neexistuje žiadna iná forma sledovania alebo vykazovania, ktorá by mohla byť použitá na tento cieľ.

Expertný odhad je možné vykonať na základe rôznych dát, napr. historické dáta. Napríklad, ak je potrebný údaj typu „počet úkonov“ a predkladateľ nevie odhadnúť, koľko úkonov sa v budúcom období vykoná, mal by vykonať expertný odhad na základe údajov z minulosti (ideálne z posledných rokov), ak je takýto údaj k dispozícii.

* + 1. **Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie**

V prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating v tabuľke zhody podľa **jednotnej metodiky** alebo sa vykonáva implementácia nariadenia EÚ s goldplatingom, predkladateľ v tejto časti uvedie požadované informácie súvisiace s goldplatingom. Informácie sa uvádzajú aj v prípade, ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).

Predkladateľ v tejto časti uvedie odôvodnenie goldplatingu podľa bodu 4 časti III jednotnej metodiky a zvážené alternatívne riešenia; predkladateľ zároveň uvedie požadované informácie súvisiace s kategóriou golplatingu (podľa jednotnej metodiky) a požadované doplňujúce informácie k spôsobu výpočtu vplyvov jednotlivých regulácií, ktoré sú goldplatingom**.**

Požadované informácie sa uvedú osobitne ku každému identifikovanému goldplatingu (ku každej hodnotenej regulácii s goldplatingom osobitne).

**3.2 Vyhodnotenie konzultácií s podnikateľskými subjektmi**

Alternatívne namiesto vypĺňania bodu 3.2 môže predkladateľ uviesť ako samostatnú prílohu tejto analýzy **Záznam z konzultácií**, musí však obsahovať všetky požadované informácie.

Predkladateľ do tejto časti uvedie *tieto informácie:*

* či a akou formou sa k predkladanému materiálu konali konzultácie s podnikateľskými subjektmi
* link na webovú stránku, na ktorej boli konzultácie zverejnené
* zdôvodnenie výberu formy, vrátane údaju o spôsobe oslovenia dotknutých subjektov
* trvanie konzultácií (od – do) a prípadné termín/y stretnutí
* zoznam konzultujúcich subjektov
* hlavné body konzultácií a ich závery
* zoznam predložených alternatívnych riešení problematiky od konzultujúcich subjektov
* zoznam navrhnutých opatrení na zníženie nákladov regulácií na PP od konzultujúcich subjektov (uveďte konkrétne), ktoré neboli akceptované a dôvod ich neakceptovania.

Na uskutočnenie konzultácií predkladateľ postupuje podľa bodu 5. jednotnej metodiky ako aj podľa odporúčaní ku konzultáciám v časti III. jednotnej metodiky.

**3.3 Vplyvy na konkurencieschopnosť a produktivitu**

**Konkurencieschopnosť**

Predkladateľ uvedenie odpovede na uvedené otázky a na základe týchto odpovedí vyberie, aký vplyv má predkladaný materiál na **konkurencieschopnosť** (zvyšuje, nemení, znižuje konkurencieschopnosť) a napíše zdôvodnenie zohľadňujúce zároveň aj odpovede na otázky uvedené v texte.

V princípe existujú tri možnosti, ako môžu regulácie ovplyvniť fungovanie podnikateľských subjektov na trhu:

a) *stanovením, resp. zmenou podmienok pre vstup na trh a začatie podnikania* – napríklad problém s otvorením prevádzkarne, vysoké vstupné náklady, náročné administratívne procedúry a pod.,

b) *stanovením, resp. zmenou podmienok pre správanie sa na trhu* – nové povinnosti a požiadavky pre existujúcich podnikateľov môžu znamenať obmedzenie rozsahu podnikania pre podnikateľské subjekty, čo im môže spôsobovať ťažkosti pri profilovaní sa na trhu alebo až stratu istého segmentu trhu,

c) *stanovením, resp. zmenou podmienok, ktoré vedú k zmenám v štruktúre trhu* – spravidla ide o také opatrenia, ktoré postihujú iba veľké podnikateľské subjekty.

Predkladateľ v tejto časti preto uvedie, či dochádza k vytvoreniu, resp. zmene bariér pre vstup na trh pre nových výrobcov, dodávateľov, poskytovateľov či odberateľov tovarov alebo služieb a či dôjde k sprísneniu regulácie správania sa pre niektoré podniky.

Predkladateľ opíše tiež situácie, kedy sa bude zaobchádzať s niektorými podnikmi alebo produktmi v porovnateľnej situácii rôzne(napríklad špeciálne režimy pre MSP alebo vytvorenie povinného produktu zo zákona).

Predkladateľ opíše, či a aký vplyv má návrh na prekážky pri vývoze alebo dovoze z tretích krajín a či ovplyvní cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch).

Predkladateľ zároveň posúdi priame aj nepriame vplyvy so zameraním na dostupnosť zdrojov financovania, pracovnej sily, surovín, polotovarov, súčiastok, strojov a zariadení, energií a pod. Z hľadiska prístupu k financiám uvedie, či sa vytvárajú nové možnosti financovania aktivít pre podnikateľov, napríklad vo forme dotácií, úverov, alebo zjednodušuje prístup k existujúcim nástrojom financovania.

V prípade, že v predkladanom materiáli bol identifikovaný goldplating s vplyvom na podnikateľské prostredie, predkladateľ popíše, akým spôsobom goldplating prispieva k zníženiu konkurencieschopnosti a produktivity.

Predkladateľ na záver tejto časti uvedie, či a ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ. Jedným z cieľov zmien regulácie je, aby sa Slovensko stalo najkonkurencieschopnejšou krajinou v regióne a to hlavne v porovnaní so susednými krajinami EÚ (Rakúsko, Česká republika, Poľsko, Maďarsko). Z tohto dôvodu odporúčame predkladateľom zaoberať sa nastavením regulácií v susedných krajinách a navrhovať ich zmeny tak, aby ich Slovensko vo vzťahu k podnikateľskému prostrediu malo lepšie ako susedné štáty. V prípade, že predkladateľ vie o lepšom nastavení regulácie v niektorej zo susedných krajín, tak to popíše v tejto časti.

**Produktivita**

Predkladateľ na základe odpovede na uvedenú otázku, ktorú uvedie v tejto časti analýzy vplyvov na podnikateľské prostredie, vyberie, aký vplyv má predkladaný materiál na produktivitu (zvyšuje, nemení, znižuje produktivitu) a napíše zdôvodnenie. Produktivita predstavuje pomer medzi vyprodukovaným množstvom a vstupmi použitými pri výrobe vo finančnom vyjadrení. Zvýšiť ju je možné takou zmenou regulácií, ktorá zníži podnikom náklady alebo umožní produkovať viac pri nezmenených nákladoch alebo kombinovaným spôsobom prispieva k zlepšeniu pomeru medzi produkciou a nákladmi podnikov.

*Napríklad: Ak ide o zmenu regulácie, ktorá znižuje náklady podnikateľom a nemá negatívny vplyv na veľkosť produkcie, tak dochádza k zvýšeniu produktivity. Ak ide o zmenu regulácie, ktorá zvyšuje náklady podnikateľom a nemá iný väčší pozitívny vplyv na zvýšenie produkcie, tak dochádza k zníženiu produktivity. Ak sa zmenou regulácie zavedie povinná elektronizácia niektorého z procesov, ale na druhej strane sa tým vo väčšej miere zvýši produkcia podnikov, tak dochádza k zvýšeniu produktivity.*

**3.4 Iné vplyvy na podnikateľské prostredie**

Predkladateľ do tejto časti uvedie a popíše nasledovné informácie:

* Pri **dotáciách, fondoch, štátnej pomoci a iných formách podpory** zo strany štátu kvalitatívne popíšte pozitívne a negatívne vplyvy na podnikateľské prostredie. V prípade zmeny administratívnej náročnosti kvantifikujte vplyvy na modelovom príklade.
* Pri **regulovaných cenách** odhadnite ročný finančný vplyv na podnikateľské prostredie.
* Pri **iných vplyvoch** využite kvalitatívne a kvantitatívne metódy tak, aby bolo zrejmé ako pozitívne a ako negatívne budú pôsobiť na podnikateľské prostredie.
* Iné vplyvy **goldplatingu** (v prípade, že bol v predloženom materiáli identifikovaný goldplating s vplyvom na podnikateľské prostredie).

*Príklady:*

* *predĺženie lehoty na prihlásenie zamestnanca do Sociálnej poisťovne pred nástupom do zamestnania,*
* *sprísnenie dôvodov pre umožnenie odkladu daňového priznania,*
* *náklady znečisťovateľov vyplývajúce z povinností odstraňovania znečistenia, ktoré predstavuje závažné riziko pre niektorú zložku životného prostredia, chránené časti krajiny, chránené živočíchy alebo rastliny alebo ľudské zdravie*
* *zabezpečenie právnej istoty*
* *zmeny na tlačivách a v povinných prílohách v rámci žiadostí o dotácie*
* *zmeny regulovaných cien, napríklad v oblasti telekomunikácií, energetiky, financií a iných*

**Doložka zlučiteľnosti**

**návrhu zákona s právom Európskej únie**

|  |
| --- |
| **1. Navrhovateľ zákona:** vláda Slovenskej republiky  **2. Názov návrhu zákona:** Návrh zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony  **3. Predmet návrhu zákona je upravený v práve Európskej únie:**  *a) v primárnom práve:* Hlava XIV, čl. 168 Zmluvy o fungovaní Európskej únie (Ú. v. EÚ, C 202, 7.6.2016),  *b) v sekundárnom práve:* - Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 5/zv. 5; Ú. v. EÚ L 166, 30. 4.2004) v platnom znení,  - Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005) v platnom znení, - Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa ustanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30. 10. 2009) v platnom znení,  - Smernica Európskeho parlamentu a Rady 2011/24/EÚ z 9. marca 2011 o uplatňovaní práv pacientov pri cezhraničnej zdravotnej starostlivosti (Ú. v. EÚ L 88, 4. 4. 2011) v platnom znení, - Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016) v platnom znení. *c) nie je obsiahnutá v judikatúre Súdneho dvora Európskej únie.*  **4. Záväzky Slovenskej republiky vo vzťahu k Európskej únii:**  a) predkladaným návrhom zákona nedochádza k implementácii ani transpozícii európskeho práva,  b) proti Slovenskej republike nie je začaté konanie v rámci „EÚ Pilot“, postupu Európskej komisie, alebo o konaní Súdneho dvora Európskej únie,  c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia  - bezpredmetné.  **5. Stupeň zlučiteľnosti návrhu právneho predpisu s právom Európskej únie:**  Úplný. |
|  |

# Dôvodová správa

# B. Osobitná časť

**Čl. I (zákon č. 579/2004 Z. z)**

**K bodu 1**

Zosúladenie zákonnej úpravy so znením zákona o integrovanom záchrannom systéme, ktorý za základnú zložku integrovaného záchranného systému nepovažuje poskytovateľov záchrannej zdravotnej služby, ale záchrannú zdravotnú službu ako takú.

**K bodu 2**

Legislatívno-technická úprava v súvislosti s bodmi 4 až 6.

**K bodu 3**

Upresnenie podmienok používania technológií poskytnutými Operačným strediskom záchrannej zdravotnej služby pre potreby poskytovateľov záchrannej zdravotnej služby. Presné pravidlá používania týchto technológií pomôžu pri zlepšení frekvencie používania a teda naplneniu dátového úložiska kľúčovými údajmi pre riadenie systému záchrannej zdravotnej služby a hodnotenia jeho kvality. Správne používanie zároveň zlepší kvalitu dát.

**K bodom 4 až 6**

Operačné stredisko záchrannej zdravotnej služby bude prijímať a spracúvať volania na linku pomoci 116117 po vzore iných európskych krajín, ktorá bude určená pre iné ako tiesňové volania. Linka 155 je v súčasnosti zahlcovaná aj hovormi, ktoré tam nepatria – napríklad konzultácie, medziklinické transporty, operatívna komunikácia. Cieľom je odľahčenie linky 155. Volajúci si však nemusia vyberať na ktorú linku zavolajú, ale po prvotnom spracovaní operátorom linky 155 je volajúci spojený s operátorom linky 116117.

**K bodu 7**

Kvalitné dáta sú kľúčové pre správne vyhodnocovanie činnosti záchrannej zdravotnej služby. OS ako riadiaci článok má prístup k celkovým dátam, a tak je vhodnou inštitúciou na poskytovanie týchto dát na účely hodnotenia plnenia indikátorov. Nové ustanovenia dávajú OS povinnosť plniť indikátory kvality

V nadväznosti na aktuálne budované stanice záchrannej zdravotnej služby, ktoré budú vo vlastníctve Operačného strediska záchrannej zdravotnej služby sa zavádza povinnosť Operačného strediska záchrannej zdravotnej služby uzatvoriť zmluvu o nájme nebytových priestorov s poskytovateľom, ktorý má vydané povolenie pre dané sídlo.

Pre technické zabezpečenie ambulancií zariadeniami, ktoré poskytuje OS ZZS SR je nutné vytvoriť register vozidiel. Operačné stredisko poskytuje komunikačné zariadenia všetkým posádkam ZZS. Vedenie dokumentácie k stovkám ambulancií od 14 rôznych poskytovateľov je náročné a register vozidiel túto činnosť uľahčí.

**K bodu 8**

Zavádza sa nový typ ambulancie. Toto ustanovenie súvisí so vzťahom tejto ambulancie k OS ZZS SR. Ambulancia asistenčnej zdravotnej služby bude určená primárne na medziklinické a repatriačné transporty pacientov mimo sieť záchrannej zdravotnej služby a je potrebné dať Operačnému stredisku záchrannej zdravotnej služby možnosť využiť tieto ambulancie vo výnimočných situáciách ako je to aj v prípade dopravnej zdravotnej služby.

**K bodu 9**

Legislatívno-technická úprava v súvislosti s bodmi 4 až 6.

**K bodu 10**

OS ZZS SR potrebuje v procese zberu dát analyticky spracovať aj osobné údaje ale len v nevyhnutnom rozsahu na ich anonymizáciu. Zároveň tento bod umožní OS ZZS využívať spoločný modul Ministerstvo investícií, regionálneho rozvoja a informatizácie a tak efektívne využívať už existujúcu infraštruktúru bez nutnosti vytvárať vlastné kapacity.

**K bodom 11 až 13**

Zásady komunikácie by mali byť súčasťou odbornej prípravy aby sme zabezpečili kontinuitu profesionálnej a kvalitnej služby na linke 155. Týmto ustanovením legislatíva dobehne súčasnú situáciu.

**K bodu 14**

Prax v záchrannej zdravotnej služby ukazuje, že nie všetky ambulancie je vhodné a potrebné prevádzkovať v režime 24/7. Osobitne to platí pri ambulanciách určených na medziklinické transporty, ktoré sa spravidla realizujú v pracovných dňoch a v štandardnom pracovnom čase. Možnosť určiť prevádzkový čas konkrétnej ambulancie záchrannej zdravotnej služby prispeje k efektívnemu využívaniu zdrojov.

**K bodom 15 a 16**

Z hľadiska operačného riadenia nedáva súčasná legislatívna úprava možnosť oddialiť výjazd posádky záchrannej zdravotnej služby pri plánovaných medziklinických transportoch a menej naliehavých výjazdoch. Poskytovateľ ZZS má povinnosť vyraziť do 2 min od pokynu operačného strediska, čo pri medziklinických výjazdoch nie je potrebné. Táto úprava umožni efektívnejšie operačné riadenie posádok záchrannej zdravotnej služby a využívanie týchto zdrojov.

**K bodu 17**

V nadväznosti na zavedenie typu ambulancie rýchlej lekárskej pomoci v stretávacom režime “RV”, kedy dochádza k situáciám, že spolu s pacientom je transportovaný aj lekár posádky ambulanciou rýchlej lekárskej pomoci v stretávacom režime “RV” v ambulancii iného poskytovateľa vyslanej na miesto zásahu spolu s ambulanciou rýchlej lekárskej pomoci v stretávacom režime “RV”, sa spresňuje, že takýto poskytovateľ je povinný vykonať prepravu osoby spolu s takýmto zdravotníckym pracovníkom. Uvedené reflektuje na praktické problémy v komunikácii posádok jednotlivých ambulancií, ktoré v praxi vznikajú.

**K bodu 18**

Zosúladenie povinnosti vyhotovovať zdravotnú dokumentáciu v elektronickej forme s povinnosťou jej uchovávania poskytovateľom záchrannej zdravotnej služby. Uchovávanie dokumentácie v papierovej forme je v situácii kedy je takmer celý proces digitalizovaný, zbytočné.

**K bodu 19**

Povinnosť poskytovateľa záchrannej zdravotnej služby používať iba také vozidlo, ktoré je registrované v registri vozidiel vedenom operačným strediskom záchrannej zdravotnej služby, aby bolo zabezpečené, že operačné stredisko inštalovalo do takéhoto vozidla technológie na jeho monitorovanie.

**K bodu 20 a 21**

Spresnenie špecifikácie zariadení inštalovaných do vozidla operačným strediskom záchrannej zdravotnej služby.

**K bodu 22**

Spresnenie podmienok hlásenia technických prestávok posádkami záchrannej zdravotnej služby zabezpečí kvalitnejšie informácie pre OS ZZS SR, efektívnejšie riadenie a tým pádom aj dostupnosť zdravotnej starostlivosti, keďže akákoľvek úprava v súčasnosti absentuje a nie je tak možné ani sledovať ani vyhodnocovať technické výpadky jednotlivých ambulancií, počas ktorých nie sú schopné vykonať zásah.

**K bodu 23**

Zakotvuje sa povinnosť poskytovateľa záchrannej zdravotnej služby nahradiť nespôsobilú ambulanciu záložným vozidlom, ktorý je poskytovateľ povinný mať v počte 0,3 násobku celkového počtu vozidiel ambulancie záchrannej zdravotnej služby zaokrúhleného na celé číslo smerom nahor a to do 90 minút od vzniku nespôsobilosti ambulancie. Rýchla výmena vozidla je dôležitá pre zachovanie dostupnosti.

**K bodu 24**

Pravidelné vzdelávanie vodičov a pilotov v záchrannej zdravotnej služby v poskytovaní prvej pomoci je ukotvené v súčasnej legislatíve len veľmi neurčito. Navrhovaná úprava zakotvuje povinnosť poskytovateľa záchrannej zdravotnej služby svojich vodičov alebo pilotov školiť pred začatím vykonávania činnosti a v pravidelných intervaloch následne, čím sa zvýšia vedomosti a schopnosti týchto členov posádok a unifikácia takéhoto vzdelávania prispeje k lepšej spolupráci posádok v prospech pacienta.

Dopĺňajú sa špecifické povinnosti poskytovateľa, ktorý má vydané povolenie na prevádzkovanie ambulancie s vybavením detskej mobilnej intenzívnej jednotky a povinnosť poskytovateľa, ktorý má vydané povolenie v sídle, kde Operačné stredisko záchrannej zdravotnej služby je vlastníkom budovy stanice záchrannej zdravotnej služby, uzatvoriť zmluvu o nájme nebytových priestorov s Operačným strediskom záchrannej zdravotnej služby a v lehote do 6 mesiacov od prijatia výzvy Operačného strediska záchrannej zdravotnej služby na uzatvorenie takejto zmluvy aj v uvedenej budove začať stanicu prevádzkovať. Predmetná lehota dá priestor poskytovateľovi ukončiť doterajší nájomný vzťah.

Dopĺňa sa povinnosť poskytovateľa záchrannej zdravotnej služby plniť indikátory kvality ako aj povinnosť poskytovateľa, ktorý má vydané povolenie pre ambulanciu RLP v stretávacom režime “RV” použiť svoje vybavenie vo vozidle iného poskytovateľa, čím sa majú odstrániť nedorozumenia medzi jednotlivými posádkami iných poskytovateľov pri súčinnostnom zásahu.

Aby bol register vozidiel vedený operačným strediskom záchrannej zdravotnej služby aktuálny a plnil svoje úlohy, ukladá sa poskytovateľom povinnosť bezodkladného oznámenia zmeny vozidla operačnému stredisku záchrannej zdravotnej služby.

**K bodu 25**

Legislatívno-technická úprava súvisiaca so zavedením nového typu ambulancie, keďže poskytovateľ, ktorý má vydané povolenie na prevádzkovanie ambulancie záchrannej zdravotnej služby – ambulancie špecializovanej prepravy bude vyhotovovať elektronický záznam o preprave osoby podľa ods. 7 a spresnenie resp. zjednodušenie doterajšej úpravy odovzdávania záznamu a teda aj pacienta, keďže v praxi sú časté situácie, kedy lekár nemá možnosť odovzdať pacienta lekárovi, najmä ak ho po prvotnom ošetrení odovzdáva na transport nelekárskej posádke záchrannej zdravotnej služby.

**K bodom 26 a 28**

Legislatívno-technická úprava súvisiaca s bodom 27.

**K bodu 27**

Zjednotenie postupov pri vyhotovovaní elektronického záznamu o zhodnotení zdravotného stavu osoby, keďže v praxi neexistuje dôvod pre taký postup, aby poskytovateľ vrtuľníkovej záchrannej zdravotnej služby vyhotovoval elektronický záznam až v sídle stanice. S cieľom umožniť poskytovateľom prípravu na túto zmenu, navrhuje sa jej účinnosť od 1.1.2026.

**K bodu 29**

Nový typ ambulancie záchrannej zdravotnej služby a nový typ zdravotníckeho pracovníka v záchrannej zdravotnej službe si vyžaduje vytvorenie novej formy zdravotnej dokumentácie – záznamu o preprave osoby.

Ďalej sa upravujú povinnosti poskytovateľa, ktoré sa nevzťahujú na poskytovateľa prevádzkujúceho ambulanciu s vybavením detskej mobilnej intenzívnej jednotky, najmä s prihliadnutím na skutočnosť, že táto ambulancia nebude primárne podliehať riadeniu Operačného strediska záchrannej zdravotnej služby.

**K bodom 30**

Legislatívno-technická úprava súvisiaca s bodom 27.

**K bodu 31**

Určuje sa povinnosť Ministerstva zdravotníctva Slovenskej republiky raz ročne hodnotiť činnosť záchrannej zdravotnej služby a zároveň upravuje spôsob tvorby komisie hodnotiacej plnenie indikátorov kvality na hodnotenie poskytovania zdravotnej starostlivosti poskytovateľmi záchrannej zdravotnej služby. V súčasnosti sa činnosť záchrannej zdravotnej služby na centrálnej úrovni (okrem Úradu pre dohľad nad zdravotnou starostlivosťou, ktorý rieši podnety) systematicky nehodnotí. Regulátor tak nemá informácie čo za službu, ktorú platí poskytovateľom záchrannej zdravotnej služby alebo Operačnému stredisku záchrannej zdravotnej služby dostáva. Preto je dôležité stanoviť pravidlá zberu a vyhodnocovania údajov pre potreby hodnotenia činnosti záchrannej zdravotnej služby. Ustanovuje sa tiež komisia, ktorú tvoria členovia, ktorí majú profesionálne znalosti o systéme ZZS a skúsenosti   
s hodnotením zdravotnej starostlivosti na úrovni ZP. Zároveň ustanovenie určuje sankcie za neplnenie indikátorov kvality na úrovni ich cieľových hodnôt.

**K bodom 32 a 33**

Ustanovujú sa sankcie za porušenie povinností poskytovateľa doplnených týmto zákonom.

**K bodu 34**

Spresnenie úhrady výdavkov na prepojenie a komunikáciu medzi jednotlivými zložkami záchrannej zdravotnej služby ako aj nemocnicami a inými operačnými strediskami tiesňového volania.

**K bodu 35**

Uvedeným sa špecifikuje rozsah údajov splnomocňovacieho ustanovenia tak, aby Ministerstvo zdravotníctva Slovenskej republiky určilo okrem sídiel a typov ambulancií v nich aj ich prevádzkový čas.

**K bodu 36**

V rámci splnomocňovacieho ustanovenia sa dopĺňa ustanovenie indikátorov kvality na hodnotenie činnosti záchrannej zdravotnej služby.

**K bodom 37 a 38**

Legislatívno-technická úprava súvisiaca s bodom 27.

**K bodu 39**

V rámci splnomocňovacieho ustanovenia sa dopĺňa ustanovenie vzoru záznamu o preprave, ktorý bude vyhotovovať ambulancia záchrannej zdravotnej služby – ambulancia špecializovanej prepravy.

**K bodu 40**

Legislatívno-technická úprava súvisiaca s bodom 27.

**K bodu 41**

Spresňuje sa, že hodnotenie indikátorov kvality bude ministerstvo zdravotníctva vykonávať až u tých poskytovateľov, ktorým povolenie bude vydané podľa predpisov účinných od 15. apríla 2025, keďže súčasní poskytovatelia takéto indikátory kvality nepredpokladali a rovnako sa určuje, že operačné stredisko bude mať najviac 5 mesiacov na zavedenie funkčného registra vozidiel. Zároveň sa určuje, že záznamy vyhotovené do 14. apríla 2025 v papierovej forme budú poskytovateľom uchovávané podľa predpisov účinných do 14. apríla 2025.

**Čl. II (zákon č. 576/2004 Z. z.)**

Prepravu počas ktorej sa poskytuje zdravotná starostlivosť ak nejde o neodkladnú zdravotnú starostlivosť vykonáva poskytovateľ, ktorý má vydané povolenie na prevádzkovanie ambulancie asistenčnej zdravotnej služby.

**Čl. III (zákon č. 578/2004 Z. z.)**

**K bodom 1, 2, 4 a 5**

Nové typy ambulancií záchrannej zdravotnej služby sú nevyhnutné na zefektívnenie činnosti a zlepšenie dostupnosti záchrannej zdravotnej služby. Pri RLZP zohľadňuje vyťaženosť súčasných RLP posádok v niektorých regiónoch a umožní meniť zloženie posádky. ŠRZP (špecializovaná RZP: zdravotnícky záchranár špecialista s rozšírenými kompetenciami a zdravotnícky záchranár s úplným stredným odborným vzdelaním v študijnom odbore zdravotnícky záchranár) je posádka s rozšírenými kompetenciami oproti štandardnej RZP a teda dokáže pacientovi poskytnúť širší rozsah zdravotnej starostlivosti. Ambulancia špecializovanej prepravy bude vykonávať menej urgentné výjazdy, ktoré neodôvodnene zahlcujú systém záchrannej zdravotnej služby a znižujú tak dostupnosť kvalifikovaného personálu pre kritických a naliehavých pacientov. Detská mobilná intenzívna jednotka (DMIJ) bude vykonávať neodkladné medziklinické transporty kriticky chorých detí, ale nebude súčasťou siete záchrannej zdravotnej služby tak ako ju poznáme dnes. Všetky nové typy posádok majú jeden spoločný cieľ a to zlepšiť dostupnosť a kvalitu záchrannej zdravotnej služby a zefektívniť využívanie obmedzených finančných a personálnych zdrojov s systéme. Ambulancia asistenčnej zdravotnej služby bude fungovať na zabezpečenie zdravotnej starostlivosti v priemyselných závodoch, pri spoločenských a športových podujatiach, na zabezpečenie medziklinických transportov a na zabezpečenie repatriačných transportov. Cieľom je stanoviť pravidlá pri zabezpečení zdravotnej starostlivosti masových podujatí. Zároveň umožní nevyužívať posádky zo siete záchrannej zdravotnej služby na repatriačné a medziklinické plánované transporty a zvýšiť tak dostupnosť záchrannej zdravotnej služby, ktorá bude o tieto typy výjazdov odľahčená. Výhľadovo by mali byť medziklinické transporty pacientov realizované mimo ostrú sieť záchrannej zdravotnej služby. Tento typ ambulancie je prípravou na postupný odsun práve plánovaných medziklinických transportov. Odbremení sa tak čiastočne záchrannú zdravotnú službu, ktorá je určená pre kritických a naliehavých pacientov a zároveň nezníži kvalitu poskytovanej zdravotnej starostlivosti. Dáva poskytovateľovi možnosť personálne skladať posádku podľa indikačných kritérií jednotlivých pacientov.

**K bodu 3**

Podrobnosti o zabezpečení a vybavení ambulancie asistenčnej zdravotnej služby na základe tohto splnomocňovacieho ustanovenia ustanoví ministerstvo zdravotníctva. Exaktné určenie jednotlivých požiadaviek zabezpečí, ambulancia bude vybavená a zdravotná starostlivosť bude poskytovaná na požadovanej kvalitatívnej úrovni.

**K bodu 6**

Pre poskytovateľov ambulancie s vybavením detskej mobilnej intenzívnej jednotky nebude podmienkou vydania povolenia úspešné absolvovanie výberového konania.

**K bodu 7**

Rozširuje sa obsah pojmu „dôveryhodná“ v prípade žiadateľa o vydanie povolenia na prevádzkovanie ambulancie záchrannej zdravotnej služby ako jednej z podmienok pre vydanie povolenia, a to najmä vo vzťahu k osobnému postaveniu žiadateľa obdobne ako v prípade účasti vo verejnom obstarávaní. Účelom dopĺňanej druhej vety odseku 6 je rozšíriť penzum podmienok, ktoré musí žiadať o vydanie povolenia na prevádzkovanie ambulancie záchrannej zdravotnej služby splniť na to, aby sa považoval za dôveryhodného. Teda okrem podmienky podľa prvej vety je potrebné, aby žiadateľ o vydanie povolenia na prevádzkovanie ambulancie záchrannej zdravotnej služby spĺňal aj podmienky upravené v písmenách a) až g). Uvedeným sa zabezpečí, aby nebolo povolenie vydané osobe, ktorej bolo v období dva roky pred podaním žiadosti o vydanie povolenia na prevádzkovanie ambulancie záchrannej zdravotnej služby zrušené povolenie z dôvodov podľa § 19 ods. 1 písm. c) a d) a zároveň ktorá má nedoplatky na poistnom na sociálne poistenie, zdravotné poistenie, daniach, clách, je zapísaná v registri osôb, ktorým bola uložená pokuta za porušenie zákazu nelegálneho zamestnávania, prípadne ak žiadateľ alebo členovia jeho štatutárneho orgánu alebo dozorného orgánu boli odsúdení za vybrané trestné činy, alebo je v konkurze, reštrukturalizácii alebo likvidácii.

**K bodu 8**

Rozširujú sa podmienky na vydanie povolenia, ktoré musia byť splnené počas celej doby platnosti povolenia.

**K bodu 9**

Špecifikácia podmienok pre vydanie povolenia na prevádzkovanie ambulancie asistenčnej zdravotnej služby a na prevádzkovanie ambulancie s vybavením detskej mobilnej intenzívnej jednotky.

**K bodu 10**

Špecifikácia miesta prevádzkovania zdravotníckeho zariadenia ambulancie asistenčnej zdravotnej služby, ktorým je územie Slovenskej republiky.

**K bodu 11**

Rozšírenie výnimky predkladať k žiadosti o vydanie povolenia údaje podľa osobitného predpisu potrebné na účel overenia vlastníckeho práva k priestorom, v ktorých sa bude zdravotná starostlivosť poskytovať, alebo zmluvu o nájme priestorov, zmluvu o podnájme priestorov alebo zmluvu o výpožičke priestorov, ak žiadateľ o povolenie nie je ich vlastníkom a rozhodnutie príslušného orgánu verejného zdravotníctva o návrhu na uvedenie priestorov do prevádzky aj na žiadateľa o vydanie povolenia na prevádzkovanie ambulancie asistenčnej zdravotnej služby.

**K bodom 12 a 13**

Odstraňuje sa spornosť ustanovenia, ktoré evokovalo povinnosť predkladať kumulatívne doklady podľa písm. a), b) a c), a spôsobovalo nesúlad podmienok výberového konania so zákonným znením.

**K bodom 14, 15 a 16**

Ustanovuje výnimku z výberového konania pre ambulancie ZZS s vybavením detskej mobilnej intenzívnej jednotky. Tieto ambulancie môžu byť zriadené len pod koncovými zariadeniami a tak nemá zmysel aby podstupovali výberovým konaniam.

Zakotvuje sa povinnosť žiadateľa o vydanie povolenia na prevádzkovanie ambulancie asistenčnej zdravotnej služby doložiť k žiadosti aj doklady preukazujúce jej personálne zabezpečenie a materiálno-technické vybavenie.

Výnimka pre žiadateľa o povolenie na prevádzkovanie ambulancie s vybavením detskej mobilnej intenzívnej jednotky, ktorý nie je povinný prikladať k žiadosti doklady podľa ods. 8.

**K bodu 17**

Povolenie na prevádzkovanie ambulancie s vybavením detskej mobilnej intenzívnej jednotky bude vydávané na dobu neurčitú. S cieľom zjednodušiť výmenu poskytovateľov po uplynutí platnosti povolenia sa určuje tak aby platnosť povolenia skončila posledným dňom kalendárneho mesiaca, v ktorom uplynie 6 rokov odo dňa vyznačeného v povolení .

**K bodu 18**

Uvedené ustanovenie ukladá regulátorovi povinnosť vyznačiť zmenu v povolení najskôr 3 mesiace, ale najneskôr 6 mesiacov po nadobudnutí účinnosti všeobecne záväzného predpisu, ktorým sa mení sídlo, typ alebo prevádzkový čas s cieľom umožniť poskytovateľom dostatočný priestor pre uzavretie, zmenu alebo ukončenie súvisiacich zmluvných vzťahov, či už pracovnoprávnych, nájomných alebo iných. Keďže novelizované ustanovenie § 16 ods. 5 bude účinné od 1. septembra 2025, navrhuje sa účinnosť aj tohto novelizačného bodu od rovnakého dátumu.

**K bodu 19**

Zavádza sa povinnosť poskytovateľa asistenčnej zdravotnej služby žiadať pri zmene počtu ambulancií o zmenu povolenia.

**K bodom 20 a 21**

Zakotvuje sa možnosť zrušiť povolenie na prevádzkovanie ambulancie asistenčnej zdravotnej služby ak poskytovateľ používa ambulanciu asistenčnej zdravotnej služby bez platného technického osvedčenia vozidla.

Zakotvuje sa možnosť zrušiť povolenie na prevádzkovanie ambulancie záchrannej zdravotnej služby ak poskytovateľ neplní indikátory kvality a už mu boli uložené aj nápravné opatrenia aj pokuta a to vo vzťahu k tejto konkrétnej ambulancii.

**K bodu 22**

V rozhodnutí o vydaní povolenia na prevádzkovanie ambulancie asistenčnej zdravotnej služby Ministerstvo zdravotníctva Slovenskej republiky neuvádza miesto prevádzkovania zdravotníckeho zariadenia.

**K bodu 23**

Zavádza sa nový typ zdravotníckeho pracovníka. Asistent prepravy ako najnižší zdravotnícky pracovník využívaný v ambulanciách špecializovanej prepravy – tzv. BLS (basic life support) ambulanciách dokáže poskytnúť adekvátnu starostlivosť pre nemalú časť výjazdov, ktoré sú dnes realizované posádkami záchrannej zdravotnej služby so zdravotníckym záchranárom alebo lekárom a nemôžu tak byť vyslané k závažným prípadom.Časť výkonov v záchrannej zdravotnej službe si nevyžaduje vysoko kvalifikovaný personál v podobe zdravotníckeho záchranára alebo lekára. V súčasnosti systému chýba takéto zdravotnícke povolanie a zaradením ďalšieho zdravotníckeho povolania do systému záchrannej zdravotnej služby sa vytvoria kapacity pre plánované medziklinické transporty, ktoré v súčasnosti vykonávajú práve posádky záchrannej zdravotnej služby s lekárom alebo zdravotníckym záchranárom.

**K bodom 24, 25 a 26**

Nový typ zdravotníckeho pracovníka si vyžaduje zaradenie do stavovskej organizácie zastrešujúcou problematiku záchranárstva - Slovenskej komory zdravotníckych záchranárov.

**K bodu 27**

Zavádza sa povinnosť poskytovateľa ústavnej zdravotnej starostlivosti prevziať mŕtve telo od poskytovateľa záchrannej zdravotnej služby, čím sa majú odstrániť aplikačné problémy, ktoré v každodennej praxi posádok záchrannej zdravotnej služby vyvstávajú.

**K bodu 28**

Uvedené ustanovenie upravuje povinnosti, ktoré sa nevzťahujú na poskytovateľa, ktorý je držiteľom povolenia na prevádzkovanie ambulancie asistenčnej zdravotnej služby.

**K bodom 29 a 30**

Určuje sa minimálna zložka mzdy zdravotníckeho záchranára špecialistu v ambulancii špecializovanej rýchlej zdravotnej pomoci.

**K bodu 31**

Určenie základnej zložky mzdy asistenta prepravy.

**K bodu 32**

Dopĺňa sa prechodné ustanovenia k úpravám účinným od 15. apríla 2025, ktoré spresňujú, že prvé výberové konanie na nový typy ambulancií záchrannej zdravotnej služby vyhlási ministerstvo zdravotníctva spolu s výberovými konaniami na ostatné typy ambulancií   
do 15. júna 2025.

Zároveň sa určuje dátum skončenia platnosti povolení vydaných v najbližšom výberovom konaní tak, aby uplynuli až posledný deň kalendárneho mesiaca, čo zjednoduší presun   
k prípadnému novému poskytovateľovi.

**Čl. IV (Účinnosť)**

Navrhuje sa účinnosť 15. apríla 2025 okrem čl. III bodu 18, ktorý nadobúda účinnosť   
1. septembra 2025 a čl. I bodov 4 až 6, 9, 12, 13, 26 až 28, 30, 37, 38 a 40, ktoré nadobúdajú účinnosť 1. januára 2026.

V Bratislave dňa 12. marca 2025

**Robert Fico**

**predseda vlády**

**Slovenskej republiky**

**Kamil Šaško**

**minister zdravotníctva**

**Slovenskej republiky**

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)